
Ton— “ Highland. Laddie.” 





O! BACHGEN wyf o Gymru bach, 
Yn mhell o'm gwlad yn byw, 

Ac wedi colli'm llong a'm llwyth, 
A boddi wnaeth fy Nghriw, 


u Fy anwyl Gapten 'nhad oedd hwn, 
Mae'n drwm im” dd'weyd i chwi, 
Sydd wedi myn'd i'r eigion dwfn, 
Y llanw mawr a'r lli'. 


Ae Yn wlyb, yn wan, ce's inau'r lan, 
Er saled oedd fy ngwedd ; 
A'r rhai duon, drwg eu lliw, 
Yn barod i'm rhoi'n y bedd. 


Ar lan y môr, yn wlyb, yn wan, 
a Yn cwyno'r ydwyf fi, 
Heb neb onn duon, drwg eu lliw, 
Yn cwyno dim i mi. 

Pe gwyddai'm hanwyl fam-fy hun 
Mor drwm yw arnaf fi,— 

O ! wedi colli'm llong a'm llwyth, 
A'i hanwyl brïod hi. 


O! bachgen wyf wedi colli'm tad, 
Yn mhell o'm gwlad yn byw : 

Wrth feddwl am fy anwyl fam, 
'Rwy'n marw ac eto'n fyw ! 


?Rwy'n fachgen ifangc 'ran fy oed, 
Ni wyr fy nhroed pllei droi, 

A'm pen yn rhydd, a'm calon brudd,— 
'Rwyf heno wedi'm cloi. 


Po gwyddai'm hanwyl fam fy hun 
P'le” 'rwyf y noswaith hon, 
Fe fydda'i chalon bach yn brudd, 
A briw o dan ei bron. 2 


' 'Rwy'n meddwl am fy anwyl fam, 
Bum ar ei deulin hi, 
Yn sugno llaeth o'i hanwyl fron,— 
Mor anwyl oeddwn i. 


Er hyn i gyd, 'rwyf yma'm hun, 
Yn wael fy llun a'm lliw ; 

Heb fedru deall iaith y wlad,— A 
Wedi colli'm tad a'm Criw. 


Pe gwyddai'm hanwyl fam fy hun 
Mor drwm yw arnaf fi, 

Ni fedraf lai na meddwl hyn,— 

Fe dd'rysai'i synwyr hi. 

Er hyn i gyd, 'rwyf eto'n fyw, 
Trugaredd Duw, 'rwy'n iach : 

'S cai long i fyn'd i Loegr dir, 
'Dai byth o Gymru bach. 


THOMAS OWEN, Cytir. 


BEDD FY NGHARIAD. 





Ton—“ Ar Hyl y Nos.” 





Y MAE'R ywen werdd yn tyfu 
Uwch ben y bedd, 

Lle mae nghariad bach yn cysgu 
Yn llwch y bedd ; 

Y mae'r rudd a wisgai rosyn 

Dan y gwallt oedd fel aur-gadwyn, 

At y meirwon wedi disgyn, 
Yn llwch y bedd. 


'Tyner wylo mae'r awelon 
Uwch ben ei bedd, 
Fel o deimlad, ddagrau'n loywon, 
Uwch ben ei bedd ; 
Y gwynt yn dystaw siio'i chyntyn 
Yn yr ywen ledai'i brigyn, 
Ac o honi'r dagrau'n disgyn 
Ar fin ei bedd. 

Cangau'r ywen sy'n telori 

Uwch ben ei bedd, 
Farw-gân alarus iddi, 

Uwch ben ei bedd y wenfron, 
Wrth fyn'd heibio bedd y wenfron, 
'A grudd laith a llygaid gwlybion, 

Uwch ben ei bedd. 


Blodau'r haf a dyfant yno, 
Ar fin ei bedd, 
Ac a blygaut benau i wylo, 
Arfîn ei bedd ; 
Nid oes dim yn tyfu yno i 
Ar nad ydyw yn ymdeimlo,— 
Gwellt a blodau yn cyd-wylo 
Ar fin ei bedd. 


Gwylia, 'r byw, wrth rodio'r beddau, 
Rhag rhoï dy droed 

Ar ei bedd, i blygu'r blodau, 
O dan dy droed ; 

Paid a rhuthro yn ddi deimlad,— 

Bydded ysgaín dy gerddediad, — 

* Paid a sathru bedd fy nghariad 

O dan dy droed ! 





IONORON GLAN DWYRYD. 


